open-index/open-wikipedia-markdown huggingface dataset:
Allehelgensdag

**Allehelgensdag**, også kalt **helgemesse** og **aldermesse** (latin: *Festum Omnium Sanctorum*), er en helligdagsmarkering og fest for alle de helgener hvis navn ikke er kjent. 
Den kristne høytiden, som i moderne tid er første søndag i november, markeres ofte med levende lys på gravene til avdøde slektninger.

På primstaven er allehelgensdag markert den 1. november, med et kors eller et omvendt skip. Den feires samme dato i den katolske kirke og i enkelte angelsaksiske land. I ortodoks tradisjon feires allehelgensdag første søndag etter pinse. 

I Danmark-Norge ble dagen avskaffet som helligdag i 1771 ved festdagsreduksjonen av 1770.  Etter dette ble dagen mange steder betraktet som en prikkedag, en «halv-helligdag» da tjenestefolket skulle ha fri og minst mulig skulle gjøres. I den norske kirke, markeres allehelgensdag første søndag i november. 

Tradisjonen med å kle seg ut på halloween, som kommer av *All Hallows Eve* («Alle helgeners aften»), blir ofte ført  tilbake til den keltiske samhain, men sammenhengen er tvilsom, i og med at slike festligheter med utkledning forekom både i førkristen og kristen tid i hele Europa. Men irene var den første store katolske gruppen som kom til USA, de hadde med seg feiringen av allehelgensdag, og Allehelgensaften da de kom. Protestantene fra England som hadde flyttet til USA feiret jo ikke helgendager. Så man kan si at irene nok var først, i det minste blant de første, med feiringen i USA.

## Se også
* Allehelgensaften
* De dødes dag

## Referanser
El 2

**El 2** var en elektrisk lokomotivtype som var i tjeneste hos Norges Statsbaner fra 1923 til 1967. Typen ble kun bygget i to eksemplarer i samarbeid mellom Norsk Elektrisk & Brown Boveri og Thunes mekaniske verksted. Ingen av disse lokomotivene er bevart. De gikk lenge i tog mellom Stokke og Horten. 

Sammenlignet med El 1 hadde denne typen en høyere makshastighet med 75 km/t, samt en større tjenestevekt på 77,5 tonn. El 2 hadde for øvrig også større ytelser enn førstnevnte på grunn av sterkere banemotorer.

## Litteratur
*

## Eksterne lenker
* El 2  – NJK Materielldatabasen
* El 2 – Jernbane.net
Norske Grafikere

**Norske Grafikere** er en landsdekkende forening for yrkesaktive billedkunstnere som arbeider med grafikk. Foreningens formål er å ivareta medlemmenes faglige, sosiale og økonomiske interesser. Foreningen ble stiftet i lørdag 15. november 1919. Hensikten var å gjøre grafikken kjent som egen kunstart, og å bedre kunstnernes situasjon. Dagens forening inkluderer tradisjonelle, klassiske uttrykksformer som høytrykk, dyptrykk og plantrykk, og nyere teknikker som data- og digitalprint,

Norske Grafikere driver også kunstgalleriet Galleri Norske Grafikere i Oslo.

Stiftelsen av Norske Grafikere er beskrevet slik i referatet fra stiftelsesmøtet:

«Etter anmodning av de herrer Arent og Christian Christiansen, Kristofer Eriksen, Alfred Oster og Olaf Willums, der forberedte møtet, hadde følgende herrer stillet sig som innbydere, nemlig: Pola Gaugin, Henrik Lund, Edvard Munch, Johan Nordhagen, Harald Sohlberg, A.C. Svarstad og Erik Werenskiold». Videre skriver Sidsel Helliesen: «Pola Gaugin ledet møtet […] Henrik Lund ble valgt til formann, Olaf Willums til viseformann, Anders Svarstad til styremedlem og Kristofer Eriksen til kasserer og sekretær […] Kontingenten ble satt til kr 20,- pr. år. Som foreningens navn ble ‘Norske Grafikere’ ensemming vedtatt, etter forslag fra Severin Segelcke» (Sidsel Helliesen, *Norsk grafikk gjennom 100 år*).

Med Anne Breivik som styreleder etablerte Norske Grafikere det første kunstnerstyrte galleriet med statlig støtte i 1972. Her kan man oppleve mangfoldet av grafiske uttrykksformer, gjennom utstillinger og det store og varierte utvalget av grafiske arbeider fra foreningens medlemmer.

Norske Grafikere består av over 300 yrkesaktive grafikere. Med ca 5000 trykk i galleriet har vi landets største samling samtidsgrafikk og et stort utvalg unge nyutdannede grafikere. Opptakskriteriene i foreningen er strenge og derfor er det et kvalitetsstempel og en anerkjennelse å bli tatt opp som medlem.

Foreningens griff ble laget i 1925 av Kristofer Eriksen Ganer. Griffen er en blanding av en ørn og en løve, og den har lange klør som er større enn det største horn. Den kom fra Asia, fra ett av de land som de hellige tre kongene kom fra. En av kongene hadde med seg som gave et drikkehorn, som var laget av en griffs klo.

## Se også
* Norsk Grafisk Forbund, fagforbund for typografer og andre 1967-2006
* Grafill, interesseorganisasjon for grafiske designere og illustratører

## Eksterne lenker
* Norske Grafikeres hjemmeside
Pickersgilløyene

**Pickersgilløyene** (engelsk: Pickersgill Islands) er en liten øygruppe vest for Sør-Georgia i Sør-Atlanteren. Øyene tilhører det britiske oversjøiske territoriet Sør-Georgia og Sør-Sandwichøyene. Pickersgilløyene ligger 28 km sørøst for Annenkovøya og 17 km vestsørvest for Leon Head.

## Bakgrunnen for navnet
Annenkovøya ble oppdaget i januar 1775 av en britisk ekspedisjon under ledelse av James Cook, som navnga Annenkovøya *Pickersgills Island* etter løytnant Richard Pickersgill som var med ekspedisjonsskipet «Resolution». I 1819 ble Annenkovøya sett av en russisk ekspedisjon under ledelse av Fabian Gottlieb von Bellingshausen, som trodde de var de første til å oppdage øya og navnga øya etter en av offiserene ombord på skipet, løytnant Mikhail Annenkov.

Pickersgilløyene ble oppdaget av den samme russiske ekspedisjonen, som trodde dette var øyene Cook tidligere hadde oppdaget.

## Referanser
Fylkesvei 1378

**Fylkesvei 1378** går mellom Nordby i Ås og Ski stasjon i Nordre Follo. Langs hele strekningen følger den Nordbyveien. Veien var tidligere en del av riksvei 154.

Frem til 2019 hadde veien betegnelsen fylkesvei 35 (Akershus).

## Kommuner og knutepunkter

## Referanser




## Eksterne lenker
* Vegvesenets vegkart 
*
Jim Matheos

**Jim Matheos** (født 1962) er gitarist og låtskriver for progressiv metal bandet Fates Warning. 

Han har også utgitt to solo instrumental-album på Metal Blade Records. Han spiller også i prosjektbandet OSI sammen med Kevin Moore (tidligere Dream Theater, nå Chroma Key) hvor han har gitt ut og produsert 2 album; *[[Office of Strategic Influence]]* og *[[Free (OSI album)|Free]]*). Han har også vært med i prosjektbandet Gordian Knot, hvor også John Myung (Dream Theater), Bill Bruford (King Crimson, Yes, Genesis) og Steve Hackett (Genesis) med flere har vært med.

## Diskografi
### Fates Warning
* *[[Night on Bröcken]]* (1984)
* *[[The Spectre Within]]* (1985)
* *[[Awaken the Guardian]]* (1986)
* *[[No Exit]]* (1988) (nyutgitt 2007)
* *[[Perfect Symmetry]]* (1989)
* *[[Parallels]]* (1991)
* *[[Inside Out (Fates Warning)|Inside Out]]* (1994)
* *[[Chasing Time]]* (1995)
* *[[A Pleasant Shade of Gray]]* (1997)
* *[[Still Life]]* (1998)
* *[[Disconnected]]* (2000)
* *[[FWX]]* (2004)

### OSI
* *[[Office of Strategic Influence]]* (2003)
* *[[Free (OSI album)|Free]]* (2006)

### Gordian Knot
* *[[Emergent]]* (2003)

### Solo
* *[[First Impressions]]*
* *[[Away With Words]]*

## Referanser


## Eksterne lenker
* 
* 
* OSI webside
Rundi

**Rundi** er et bantuspråk som snakkes av 6 million mennesker i Burundi og nærliggende områder i Tanzania, Den demokratiske republikken Kongo og Uganda. 84 % av brukerne er hutuer, 15 % er tutsier (selv om dette er en kategorisering som ikke brukes lenger), og 1 % tilhører twafolkegruppen.

Rundi er nært beslektet med njaruanda, hovedspråket i det nærliggende Rwanda, og med giha, et språk som brukes i det vestlige Tanzania. Rundi og njaruanda er gjensidig forståelige.

Innbyggerne i Rwanda og Burundi tilhører tre forskjellige etniske grupper: hutu, tutsi, og twa (et pygméfolk). At disse gruppene snakker det samme språket, kan være et resultat av at hutuene utgjør en stor majoritet av folket, og at de andre gruppene assimilerte seg og tok til seg hutuenes språk. Et annet alternativ er at forskjellen mellom hutuer og tutsier er feil, og at de egentlig er ett folkeslag som har blitt delt i to på en kunstig måte.

Rundi brukes ofte som et eksempel på  Meeussens lov, som beskriver endringer i et ords intonasjon.

## Referanser
Fylkesvei 1376

**Fylkesvei 1376** går mellom Bru og Fjell i Nordre Follo kommune. Veien er 3,2&nbsp;km lang.

Frem til 2019 hadde veien betegnelsen fylkesvei 34 (Akershus).

## Kommuner og knutepunkter

## Referanser




## Eksterne lenker
* Vegvesenets vegkart 
*
Johannes Hoffmann

**Heinrich Berrnhard Martin Johannes Hoffmann** (1844–1920) var en dansk billedhugger og konsul.

Johannes Hoffmann var billedhuggerelev i Herman Wilhelm Bissens verksted i København. Med stipendium reiste han til Roma i 1874, og oppholdt seg med små avbrudd i Roma fra 1874 til sin død i 1920. Han var også dansk konsul i Roma fra 1895 til 1903.

Hoffmann var kjent for sine realistiske figurgjengivelser. I brev til forlegger Frederik Hegel av 25. februar 1866 forteller Henrik Ibsen at Hoffmann har laget en byste av ham. Denne marmorbysten befinner seg i dag ved Det Kongelige Teater i København.

Hoffmann har utført to av sinkskulpturene som står på takterrassen på Marmorkirken i København; Elias og Benedikt av Nursia.

## Referanser


## Kilder
* Jens Peter Munk: Hoffmann: Heinrich Berrnhard Martin, 1844 – 1920, billedhugger. (s. 348-349). Sys Hartmann (red): ’’Weilbach. Dansk Kunstnerleksikon’’. Tredje bind. Munksgaard, Rosinante. København 1995.
* Thieme-Becker: ’’Künstler-Lexikon XVII’’. Leipzig 1924, s. 263.
Willisøyene

:*Willisøyene må ikke forveksles med [[Willisøya]] i [[Korallhavet]].*

**Willisøyene** (engelsk: Willis Islands) er en liten øygruppe vest for Sør-Georgia i Sør-Atlanteren. Øya tilhører det britiske oversjøiske territoriet Sør-Georgia og Sør-Sandwichøyene. Øya ligger 3,2 km vest for Birdøya.

Øyene ble oppdaget av en britisk ekspedisjon under ledelse av James Cook i 1775 og navngitt etter et bestningsmedlemmet Thomas Willis som først så øyene.
Thune

**Thune** kan ha forskjellige betydninger:

## Etternavn på personer
* Anders Paulsen Thune (1787-1870), norsk smed, grunnlegger av Thunes mekaniske verksted.
** Halvor Thune, norsk bedriftseier, eier av Thunes mekaniske verksted.
*** Andreas Lauritz Thune (1848-1920), norsk bedriftseier, eier av Thunes mekaniske verksted.
* Ingvard Thune (1880-1938), norsk skytterkonge
* John Thune (f. 1948), norsk lokalpolitiker
* Harald Torfinn Thune (f. 1952), norsk fylkesmann
* Ola Thune (f. 1953), norsk privatetterforsker
* John Thune (f. 1961), amerikansk politiker
* Lage Thune Myrberget (f. 1964), norsk musiker
* Erling Thune (f. 1968), norsk journalist

## Annet
* Thunes mekaniske verksted
* Thune Gullsmed & Urmaker
Irina Tsjasjtsjina

**Irina Viktorovna Tsjasjtsjina** (russisk Ирина Викторовна Чащина, født 24. april 1982 i Omsk i Russland) er en tidligere rytmisk gymnast fra Russland.

Hun begynte på en sportsskole som seksåring, her fikk hun daglige leksjoner i rytmisk gymnastikk og svømming. Som fjortenåring valgte hun å satse fullt på rytmisk gymnastikk, under den anerkjente treneren Vera Sjtelbaums. Tolv år gammel var hun allerede på det russiske landslaget, og som junior vant hun det russiske mesterskapet to år på rad.

I august 1999 begynte hun å forberede seg til OL i 2000, ved å trene ved *Olympic Preparatory School* under  veiledning av den kjente treneren Irina Viner. Samme året tok hun gullmedalje i lagkonkurransen i VM i Osaka, Japan.

I 2001 etter opprinnelig å ha skaffet seg to gullmedaljer og en sølvmedalje i Goodwill Games i Brisbane i Australia, testet hun og landsmannen Alina Kabajeva positivt på furosemid. Dette medførte at de mistet medaljene, ble diskvalifisert og utestengt i tolv måneder.

Under OL i 2004 i Athen tok hun sølvmedalje i sammenlagt konkurransen med poengsummen 107.325. Alina Kabajeva tok gullet med summen 108.400.

I 2006 la hun opp.

## Referanser


## Eksterne lenker
*
Hamar Jernstøberi

**Hamar Jernstøberi og Mekaniske Verksted** eller **HamJern** er et tidligere industriforetak på Hamar som i dag går under navnet "Hamjern as", etter å ha blitt delt opp i flere ulike selskaper. Selve støperiet ble grunnlagt den 21. mai 1895 ved *[[Espern]]* mellom jernbaneområdet og Mjøsa, og ble raskt kjent for sine støpejernsprodukter med ovner og komfyrer. Senere ble det utviklet og produsert handelsstøpegods, jernbanematriell og landbruksredskaper som for eksempel ploger,harver, høyriver, treskeverk, hakkemaskiner ved fabrikken. 

Satsingen på å produsere lokomotiver ble startet i 1901 etter å ha levert flere vellykkede malmvogner. Det ble produsert om lag 200 damplokomotiver på HamJern, hvor blant andre Dovregubben inngår. Senere ble det også produsert elektriske lokomotiver ved fabrikken.

HamJern var lenge en av Hedmarks største arbeidsplasser, og hadde i 1943 over 400 arbeidere og 75 funksjonærer. Utover 1960-tallet og frem mot 1980-tallet ble fabrikklokalene modernisert og utvidet samtidig som Munck Cranes overtok en del av virksomheten ved å produsere skipskraner. I 1984 ble platebearbeidingsdelen til Furnes-Hamjern overtatt av Ameco.

## Historiske årstall

* 1895 – Hamar Jernstøberi ble grunnlagt
* 1901 – Satsing på å produsere lokomotiver
* 1968 – Hamjern Maskin ble grunnlagt
* 1979 – Moelven Jernstøperi blir kjøpt opp, og selskapet skifter navn til Furnes-Hamjern
* 1984 – Oppdeling av industrilokaler og omstrukturering av selskaper
* 1996 – Munck Cranes blir kjøpt opp av Furnes-Hamjern Holding

## Se også
* Furnes Jernstøperi

## Referanser


## Litteratur
* 

## Eksterne lenker
* Furnes-Hamjern.no – Konsernets hjemmesider
Fylkesvei 1396

**Fylkesvei 1396** går mellom Dal og Brevik brygge ved Bunnefjorden i Frogn kommune.

Frem til 2019 hadde veien betegnelsen fylkesvei 81 (Akershus).

## Kommuner og knutepunkter

## Referanser




## Eksterne lenker
* Vegvesenets vegkart 
*
Joey Vera

**Joey Vera** er en amerikansk heavy metal bassist i progressiv metal bandet Fates Warning.

Hans første band var Armored Saint, og han erstattet Frank Bello i Anthrax i 2004. Han deltar også på OSIs album *[[Free (OSI album)|Free]]*.

Veras første soloalbum *A Thousand Faces* ble utgitt i 1994. Han har et soloprosjekt kalt *A Chinese Firedrill*, og ga ut albumet *Circles* i 2006.

Han erstattet Timi Hansen i Mercyful Fate fra 2019 til 2024.

## Diskografi
### Armored Saint
* *[[March of the Saint]]* (1984)
* *[[Delirious Nomad]]* (1985)
* *[[Raising Fear]]* (1987)
* *[[Saints Will Conquer]]* (1988)
* *[[Symbol of Salvation]]* (1991)
* *[[Revelation]]* (2000)
* *[[Nod to the Old School]]* (2001)

### Fates Warning
* *[[A Pleasant Shade of Gray]]* (1996)
* *[[Still Life]]* (1999)
* *[[Disconnected]]* (2000)
* *[[FWX]]* (2004)

### OSI
* *[[Free (OSI album)|Free]]* (2006)

## Eksterne lenker
* 
* 
* 
*  HardRadio.com intervju med Joey Vera
*  Joey Vera på MySpace
*  Joey Vera hjemmeside
Fylkesvei 1394

**Fylkesvei 1394** går mellom Jaer i Nesodden og Glenne i Frogn kommuner. 

Frem til 2019 hadde veien betegnelsen fylkesvei 79 (Akershus). Strekningen i Nesodden hadde en tid betegnelsen fylkesvei 1400.

## Kommuner og knutepunkter

## Referanser




## Eksterne lenker
* Vegvesenets vegkart 
*
Pål Marthinsen

**Pål Marthinsen** (født 24. desember 1969) er en norsk journalist som er ansvarlig redaktør i *[[SarpsborgAvisa]]*. Han har tidligere også hatt ansvaret for* [[Indre Østfold Avis]]*, og jobbet som journalist i Sarpsborg Idag.

## Referanser
Fylkesvei 1400

**Fylkesvei 1400** gikk mellom Blylaget og Jaer i Nesodden kommune. Veien var 2,2&nbsp;km lang.

Frem til 2019 hadde veien betegnelsen fylkesvei 101.  Per november 2023 har den blitt del av fylkesvei 1394.

## Kommuner og knutepunkter

*Blylaget →  til  Glenne i Frogn (2,6&nbsp;km)
* Jaer

## Referanser




## Eksterne lenker
* Vegvesenets vegkart
Kory Tarpenning

**Kory Merrill Tarpenning** (født 27. februar 1962 i Portland, Oregon) er en tidligere amerikansk stavhopper, best kjent for å ha tatt fjerdeplass under OL i 1992 i Barcelona. Han ble amerikansk mester i  1988 og 1989.
Tarpenning har en personlig rekord på 5.89 meter, oppnådd i juli 1988 i Indianapolis. 

## Referanser


## Eksterne lenker
*
Nicholas Aylward Vigors

**Nicholas Aylward Vigors** (født 1785 på Irland, død 26. oktober 1840) var en irsk ornitolog og politiker. Han var sekretær i Zoological Society of London i 1826 og redaktør for *Zoological Journal* mellom 1827 og 1834. Han fikk sin utdannelse ved universitetet i Oxford. 

Han beskrev og klassifiserte 110 arter i sitt liv, og med det er han blant de 32 autorer som har beskrevet flest fugler gjennom tidene.

## Referanser


## Eksterne lenker
*
Rüştü Reçber

**Rüştü Reçber** (født 10. mai 1973 i Korkuteli, Antalya) er en tyrkisk tidligere fotballspiller (målvakt). Han spilte sist for den tyrkiske klubben Beşiktaş. Rüştü var en meget erfaren landslagskeeper, han la opp som landslagsspiller etter EM 2008 etter å ha spilt 119 kamper for .   

I 1993 signerte Rüştü en kontrakt med Beşiktaş. Kort tid etter ble han skadd i en bilkollisjon, og bestod ikke den medisinske testen. Dette førte til at overgangen ble annullert. 

## Fenerbahçe SK
I begynnelsen av sesongen 1993-94 signerte han for Fenerbahçe. Rüştü ble utlånt til Antalyaspor for resten av sesongen. Sesongen 1994-95 ble keeperen på Fenerbahce og Tyrkias landslag, Engin Ipekoğlu, skadd, og Rüştü fikk sjansen. I ni sesonger var han fast målvakt for både Fenerbahçe og det tyrkiske landslaget. Rüştü vant fire superligatitler i løpet av sin tid i Fenerbahçe.

## FC Barcelona
Rüştü hadde en god sesongoppladning sitt første år i Barcelona, inntil han ble skadet. Etter et kort opphold dro han tilbake til Fenerbache, først på utlån. 

## Beşiktaş JK
Etter 2006/07-sesongen ble Rüştü uenig med klubben angående sin egen fremtid i klubben. Dermed gikk han til klubbens erkerival, Beşiktaş. 

## Landslaget
Rüştü var en av Tyrkias fremste spillere under VM 2002, der Tyrkia kom på tredjeplass. Han spilte også under EM 2008, der Tyrkia ble utslått i semifinalen av . Etter denne kampen kunngjorde Rüstü at han gav seg med landslagsfotball.

## Referanser

## Eksterne lenker
*
Fylkesvei 1408

**Fylkesvei 1408** går mellom Flaskebekk og Skoklefall i Nesodden kommune. Veien er 1,0&nbsp;km lang.

Frem til 2019 hadde veien betegnelsen fylkesvei 106 (Akershus).

## Kommuner og knutepunkter

## Referanser




## Eksterne lenker
* Vegvesenets vegkart
Murodali Alimardon

**Murodali Alimardon** er en tadsjikistansk økonom og politiker. 

Han ble utnevnt til visestatsminister med ansvar for økonomi («Deputy Prime Minister for Economic Matters») i Tadsjikistan 26. januar 2008, og hadde før dette vært sentralbanksjef for Tadsjikistans nasjonalbank i 13 år. Sharif Rahimzoda overtok da som sentralbanksjef. 

8. april 2008 måtte Rahimzoda innrømme at sentralbanken tidligere har gitt uriktig informasjon til IMF, for å sikre lån til Tadsjikistan på nærmere 48 millioner amerikansk dollar. Dette ble imidlertid gjort mens Alimardon var sentralbanksjef. Denne situasjonen har skapt usikkerhet rundt framtidige lån til Tadsjikistan, som er et av verdens fattigste land, men både IMF og Den asiatiske utviklingsbanken har signalisert at de ikke vil la denne hendelsen gå ut over deres hjelp. 

## Referanser
Fylkesvei 102 (Akershus)

**Fylkesvei 102 (Fv102) i Akershus** gikk mellom Fagerstrand og Agnor i Nesodden. Veien var 1,9&nbsp;km lang.

2019 ble veien del av fylkesvei 1398.

## Kommuner og knutepunkter

*Agnor

## Referanser


## Eksterne lenker
* Vegvesenets vegkart
Ingunn Ringvold

**Ingunn Ringvold** (født 19. oktober 1979) er roots-sangerinne, musiker og låtskriver. Hun bodde ved Lindesnes i fire år innen hun i 1983 flyttet til Tjølling (fra 1988 en del av Larvik kommune). 
Ringvold trakterer piano, harmonium, gitar, dulcimer, djembe og qanon.

## Musikkarriere
### Platekontrakt og plateselskap
I samarbeid med bluegrassbandet Ila Auto planla Ringvold å gi ut en EP på deres plateselskap. I innspillingsprosessen til EPen ble hun kontaktet av indie plateselskap Voices of Wonder etter å ha hørt et par av låtene hennes på myspace. 

I 2008 skrev Ingunn Ringvold platekontrakt med Voices of Wonder og samme år kom debutalbumet *Girl In Sailor Suit* ut under artistnavn Sailorine. Platen er produsert av Are Fevang fra Ila Auto, spilt inn i Oslo og LA. Singelen *I Need A Ride* ble B-listet på NRK P1.

1. november 2010 kom andre album *Tea Leaves* ut, spilt inn i Lund (Sverige), Oslo og Portland (USA). Platen er produsert i samarbeid med Mark Olson.

1. juni 2012 ble Ringvolds tredje album *Drove Long To See Him* utgitt digitalt på hennes eget plateselskap; Coral Ring Records.  
*Drove Long To See Him* er spilt inn i Norge, produsert av Øyvind Storli Hoel, mikset og mastret i LA av S. Husky Höskulds. Musikere på plata er bl.a. Olaf Olsen, Nikolai Eilertsen og Øystein Greni fra Bigbang og Mark Olson bidrar som låtskriver og duettpartner på *How Long 'til Tomorrow Comes*.

Desert Songs, Ringvolds fjerde album, innspilt i Joshua Tree, CA ble utgitt på eget selskap mai 2016.

### Konserter og turnering

Ingunn Ringvold har turnert i Norge, Sveits og Australia.

Fra 2006 har Ringvold turnert USA, Europa og Australia med Mark Olson.

## Diskografi
### Album
* *Girl In Sailor Suit*, Voices of Wonder, 2008
* *Tea Leaves*, Voices of Wonder, 2010
* *Drove Long To See Him*, Coral Ring Records, 2012
* *Desert Songs,* Coral Ring Records, 2016

### Singel
* *I Need A Ride*, Voices of Wonder, i salg 23. juni 2008

### Med Mark Olson
* *Good-bye Lizelle,* Glitterhouse Records, 2014
* *Spokeswoman of the Bright Sun,* Glitterhouse Records, 2017

### Medlåtskriver
Ringvold har deltatt som låtskriver på disse platene:
* *Ready For The Flood*, Mark Olson & Gary Louris, New West, 2009
* *Many Colored Kite*, Mark Olson, Ryko Disk, 2010

## Referanser


## Eksterne lenker
* Kvalitetscountry på internasjonalt nivå anmeldelse i abcnyheter
* Feiende flott debut anmeldelse i Tromsø By
* Solid og stilsikker debut anmeldelse i Dagbladet
* Skapte stemning på fjellet Slottsfjellfestivalen
* Albumhjelp av Jayhawks kjæresten anmeldelse i Dagbladet
* Sailorine med korallringen Bergensavisen
Mark Zonder

**Mark Zonder** (født 16. april 1958 i Detroit, Michigan USA) er trommeslager i det amerikanske heavy metal bandet Warlord.

## Bakgrunn
Mark ble født i Detroit og flyttet som 6 åring til Los Angeles. Han hadde sin første time med trommeundervisning som 7-åring. Foreldrene hørte på plater med Herb Alpert and the Tijuana Brass, og det ble en favoritt for Mark. Etter hvert ble han interessert i sport, noe som tok en del av tiden bort ifra trommene.

Han var med i skoleband opp igjennom skoletiden, og som 12-åring fikk han jobb i en musikkbutikk i San Jose. Han spilte i diverse coverband, og mens han var i et lokalt band traff han Bill Tsamis og ble da med i Warlord.

## Band
I tillegg til Warlord har han også sitt eget band; Slavior. Han var med i progressiv metal bandet Fates Warning i en periode hvor Warlord hadde pause. Han har også spilt i Chroma Key og deltatt på Jim Matheos sitt soloprosjekt.

## Diskografi
### Warlord
*1983 *[[Deliver Us]]*
*1984 *[[Lost and Lonely Days]]*
*1984 *[[And The Cannons of Destruction Have Begun]]*
*1986 *[[Thy Kingdom Come]]*
*1993 *[[Best of Warlord]]*
*2002 *[[Rising Out of the Ashes]]*

### Fates Warning
*1989 *[[Perfect Symmetry]]*
*1991 *[[Parallels]]*
*1994 *[[Inside Out (Fates Warning)|Inside Out]]*
*1995 *[[Chasing Time]]*
*1997 *[[A Pleasant Shade of Gray]]*
*1998 *[[Still Life]]*
*2000 *[[Disconnected]]*
*2004 *[[FWX]]*

### Chroma Key
*1998 *[[Dead Air For Radios]]*

### Jim Matheos
*1999 *[[Away with Words]]*

## Joacim Cans
*2004 *[[Beyond the Gates]]*

### At War With Self
*2005 *[[Torn Between Dimensions]]*

### Slavior
* 2007 *[[Slavior (album)|Slavior]]*

## Eksterne lenker
* MarkZonder.com
Mark Olson

**Mark Olson** (født 18. september 1961 i Minneapolis) er en amerikansk sanger, gitarist og låtskriver. Han er hovedsakelig kjent som mannen bak Jayhawks, et amerikansk countryrockband i 1990-årene. Det fikk kultstatus etter utgivelsene av albumene *Hollywood Town Hall* (1992) og *Tomorrow the Green Grass* (1995). Olson har utgitt tolv album: Fire som medlem av Jayhawks, syv som medlem av The Original Harmony Ridge Creekdippers (sammen med Victoria Williams) samt det kritikerrose soloalbumet *Salvation Blues* (2007). I 2008 utga Olson et nytt album sammen med Gary Louris fra the Jayhawks: Ready for the flood.

Siden 2006 har han foretatt turnéer i Europa og USA sammen med norske Ingunn Ringvold, artisten Sailorine.

## Referanser


## Eksterne lenker
* 
* 
*
Sangwon

**Sangwon** (*Sangwon kun*) er et fylke i provinsen Nord-Hwanghae i Nord-Korea.

I fylket ligger kollektivbruk og småindustri. Fylket ble en del av Pyongyang i mai 1963 etter en fradeling fra Sør-Pyongan. I 2010 ble fylket flyttet tilbake til Nord-Hwanghae, trolig for å bedre matvaresituasjonen i Pyongyang.

## Administrativ inndeling
Fylket er delt inn i en ŭp (småby), en rodongjagu (arbeiderdistrikt) og 20 ri (landsby).

## Referanser


## Eksterne lenker
*  Kart over Hwanghae-provinsene 
*  Detaljert kart
Kangdong

**Kangdong** er et av fire fylker (*kun*) utenfor bykjernen til Pyongyang, hovedstaden i Nord-Korea. Fylket ble en del av Pyongyang-regionen i 1983 etter en fradeling fra Sør-Pyongan og ble satt under direkte styre av Pyongyang bys folkekomité.

Fylket grenser til Sŏngch'ŏn i Sør-Pyongan i nord og øst, Sŭngho-guyŏk i sør og elva Taedong i vest.

Kangdong er best kjent som stedet der graven til Kong Tangun ligger, foruten revolusjonsstedet ved Ponghwa-ri. En av Kim Jong-ils residenser ligger i fylket. Den nordlige delen av fylket huser kontorer og fabrikker knyttet til *Andre økonomiske komité*, som er landets våpenindustri.

## Referanser
Ujezd

En **ujezd** (russisk: уе́зд) var en admistrativ inndeling innen Kievriket, Storfyrstedømmet Moskva og Det russiske keiserriket. Det ble brukt fra 1200-tallet av, og beskrev opprinnelig grupper av flere voloster dannet rundt de viktigste byene. En ujezd ble styrt av representanter (namestniker) til fyrsten (knjaz), og fra 1600-tallet av vojvoder.

I 1708 gjennomførte Peter den store en administrativ reform, som delte Russland inn i åtte gubernija (russisk: губерния). Inndelingen i ujezder ble samtidig avskaffet, men ble gjeninnført i 1727, som følge av en ny administrativ reform, denne gang av Katarina I.

Under den sovjetiske administrative reformen i 1923&ndash;1929 ble ujezdene omdannet til rajoner (distrikter).
Cariba Heine

**Cariba Heine** (født 1. oktober 1988 i Sør-Afrika) er en australsk skuespiller og danser, best kjent fra TV-serien *[[H2O: Just Add Water]]*. Heine ble født i Johannesburg av sørafrikanske foreldre og flyttet til Australia i 1991. 

## Filmografi

## Referanser


## Eksterne lenker
*
1. etappe i Tour de France 2008

**Første etappe av [[Tour de France 2008]]** ble kjørt lørdag 5. juli og gikk fra Brest til Plumelec.
Ruten var 197,5 km. lang.

Det var første gang siden 1966 at løpet ikke startet med en prolog.

***Etappe:** 1
***Dato:** 5. juli
***Lengde:** 197,5 km
***Norske resultater:**
: 15. Thor Hushovd + 0.01
: 169. Kurt Asle Arvesen + 2.00
***Gjennomsnittshastighet:** 42,9 km/t

## Sprint og klatrepasseringer

### 1. sprint (Plonévez-du-Faou)

Etter 62 km

### 2. sprint (Gourin)
Etter 90,5 km

### 3. sprint (Remungol)
Etter 157 km

### 1. klatring (Côte de Ty-Jopic)
4. kategori stigning etter 29,5 km

### 2. klatring (Côte de Kerivarc'h)
4. kategori stigning etter 48,5 km.

### 3. klatring (Col de Toullaëron)
4. kategori stigning etter 85,5 km.

### 4. klatring (Côte de Guenervé)
4. kategori stigning etter 146,5 km.

## Resultatliste

## Ryttere som brøt
* 184 Hervé Duclos-Lassalle fra Cofidis brøt på grunn av styrt og håndleddsbrudd.

## Eksterne lenker
* Etappeside på Letour.fr
Eikabergtinget

**Eikabergtinget**, stifet 2. desember 2002, er en tverrfaglig forening i Oslo som fremmer Ekebergplatået, Brannfjell og Ekebergåsen og arbeider for å sikre fri tilgjengelighet i og informasjon om området.

Styret av 2. desember 2002: 
* Jens Treider (leder)
* Elen Roaldset
* Inger Smith-Halvorsen 
* Tove Heggen Larsen
* Anne-Lise Krogstie
* Gunnar Pedersen
* Dag Jarnøy
* Reidar Rasch 

## Se også
* Ekeberg
* Ekebergåsen
* Ekeberg gård
* Ekebergskrenten
* Ekebergskråningen

## Eksterne lenker
* Hjemmeside for Eikabergtinget
* Søndre Aker Historielag om opprettinga av Eikabergtinget
* Eikabergtinget vil ha dele- og byggeforbud i påvente av Ekebergplan
* Eikabergtinget om Ekebergs framtid
* Brev fra Eikabergtinget til Riksantikvaren: «EIKABERGET» SOM KANDIDAT TIL WORLD HERITAGE LIST. NORSK TENTATIV LISTE
Mauritius’ sentralbank

**Mauritius' sentralbank** (**Bank of Mauritius**) er sentralbanken på Mauritius.

## Historie
Mauritius fikk sin selvstendighet fra Storbritannia 12. mars 1968. 

Sentralbanken ble etablert i september 1967, etter modell av Bank of England, og med bistand fra den engelske sentralbanken. Før dette ble utstedelsen av valuta håndtert av *Board of Commissioners of Currency*. Etableringen markerte samtidig et skifte i pengepolitikken, fra å ha en valuta som var låst til det engelske pundet, over til å selv styre verdien av sin valuta. 

## Hovedmålsetting
Sentralbankloven fra 1966 (The Bank of Mauritius Act) etablerte sentralbankens tidligere hovedmål; å opprettholde verdien av landets valuta (Mauritisk rupi). Samtidig skulle banken styre sin økonomiske politikk slik at den økonomiske aktiviteten skulle styrkes.

Den nye sentralbankloven fra 2004 definerer hovedmålet som prisstabilitet (stabil og lav inflasjon) og en balansert økonomisk vekst:

For å oppnå dette målet har sentralbanken særlig tre virkemidler; styring av bankenes reservekrav, landets pengemengde og rentenivået. Pr juni 2008 lå styringsrenten (reporenten) på 8%.

## Sentralbanksjef
Sentralbanksjef er pr mai 2014 Rundheersing Bheenick. Han har hatt denne stillingen siden februar 2007. Med seg har han to visesentralbanksjefer: Yandraduth Googoolye og Issa Mohamad Soormally.

## Se også
*Liste over verdens sentralbanker

## Referanser


## Eksterne lenker
*
Abdumalik Abdullajanov

**Abdumalik Abdulladzhanov Abdullaevich** (født 1. januar 1949 i Khujand) er en tadsjikistansk politiker. 

Han var statsminister i Tadsjikistan fra 21. september 1992 til 18. desember 1993, men trakk seg som statsminister på grunn av politisk uenighet med president Rahmon Nabiyev. 

Under Den tadsjikiske sosialistiske sovjetrepublikken var han visestatsminister med ansvar for korn fra 1987. Fra 1993 til 1994 var han ambassadør i Russland. 

Han kom fra en innflytelsesrik, aristokratisk familie. Hans bestefar rømte til Saudi-Arabia i 1922 og ble rådgiver for kong Abdülâziz. 

Han er utdannet ingeniør fra Odessa Institute of Technology i 1971. 

Abdullaevich har levd i eksil siden midten av 1990-tallet.

## Referanser
Michael Somare

**Michael Thomas Somare** (født 9. april 1936 i Rabaul, død 26. februar 2021) var en politiker fra Papua Ny-Guinea. Han var landets statsminister fra uavhengigheten i 1975 og til 1980, fra 1982 til 1985 og igjen fra 2002 til 2011.

## Bakgrunn
Somare fikk skolegang og arbeidet som lærer før han ble radiojournalist. I 1965 flyttet han til Port Moresby for å utdanne seg ved Administrative College. Han ble med i en krets som ønsket selvstendighet fra Australia og i 1967 ble Papua New Guinea Union (Pangu) startet.

Somare ble første gang valgt til parlamentet for provinsen East Sepik i 1968.

## Tre ganger statsminister
Somare ble førsteminister da Papua Ny-Guinea fikk selvstyre i 1973. Da landet ble en selvstendig stat 16. desember 1975, ble Somare den første statsministeren. Han hadde regjeringsmakten til 1980. 

En ny statsministerperiode fulgte fra 1982 til 1985. I årene fra 1988 til 1992 var han utenriksminister. 

Den 5. august 2002 ble han valgt til statsminister på nytt. I 2007 vant han gjenvalg. Han trakk seg i 2011 på grunn av sviktende helse, men forsøkte senere samme år å få tilbake statsministerposten fra Peter O'Neill, noe som ledet til en politisk og konstitusjonell krise, mytteri blant landets militære, og en tilstand med to statsministre før Somare til slutt vek for O'Neill.

I 2012 ble han guvernør for East Sepik, et verv han hadde til han i 2017 trakk seg tilbake fra det politiske liv.

## Utmerkelser
Somare var innehaver av Logohu-ordenen, Papua Ny-Guineas fremste orden.

I 1976 ble han utnevnt til medlem av Det kongelige råd i Storbritannia. Utnevnelse til Order of the Companions of Honour fulgte i 1978. Somare ble i 1990 utnevnt til storkorsridder av Sankt Mikaels og Sankt Georgs orden. Han ble dermed adlet og fikk rett til å føre tiltaleformen *[[sir]]* foran sitt navn.

Somare mottok også Fiji-ordenen.

## Referanser
Kommunal vei 1855 (Bærum)

**Fylkesvei 1616** gikk mellom Økri og Bryn kirke i Bærum kommune. Veien var 3,3&nbsp;km lang.

Før 1. januar 2010 hadde veien betegnelsen fylkesvei 154.

Frem til 2019 hadde veien betegnelsen fylkesvei 602.

## Kommuner og knutepunkter

## Referanser




## Eksterne lenker
* Vegvesenets vegkart
Fylkesvei 1629

**Fylkesvei 1629** går mellom Gjettum ungdomsskole og Valler videregående skole i Bærum.

Frem til 2019 hadde veien betegnelsen fylkesvei 162 (Akershus) og var en tid nummerert Fv1426. Per oktober 2021 hadde en fått det opprinnelige nummeret Fv162 tilbake. Per 1. mars 2024 er vegnummeret Fv1629.

## Kommuner og knutepunkter

## Referanser




## Eksterne lenker
* Vegvesenets vegkart 
*
Frank Worsley

**Frank Arthur Worsley** (født 22. februar 1872 i Akaroa i New Zealand, død 1. februar 1943 i Claygate i England) var en newzealandsk seiler og oppdager.

## Liv og virke
### Bakgrunn
Worsleys fødested Akaroa var en liten havneby på Banks Peninsula nær Christchurch. Han var andre sønn av Henry Theophilus Worsley og hans hustru Georgina. Hans bestefar hadde utvandret i 1851 fra Rugby i England til New Zealand.

### Handelsflåten
Da han var femten år begynte Worsley som offiserskadett inn i den nyzealandske handelsflåte. I 1888 tok hans første reise ham på klipperen «Wairoa» fra New Zealand til London. Han seilte deretter mange steder i handelsflåten, og utviklet store kunnskaper innen navigasjon. I 1895 avsluttet han sin offiserskarriere i handelsflåten med godt renomme, og begynte da i sampskipfart. Han ble annenoffiser på «Tutanekai», som gikk i pendeltrafikk mellom New Zealand og noen øyer i Stillehavet.

I 1900 fikk Worsley fikk sitt kapteinspatent. Hans første kommando var på dampskipet «The Countess of Ranfurly».

### Antarktika
Etter å ha tjenestegjort i Stillehavet i blant annet New Zealand Post Office's South Pacific service, ble han med på Ernest Shackletons Endurance-ekspedisjon (1914&ndash;1916) til Antarktis som kaptein på ekspedisjonsskipet «Endurance». Målet med ekspedisjonen var å krysse det antarktiske kontinent, men skipet frøys fast i isen og ble knust av ismassene etter ti måneder. Shackleton og hans mannskap begynte ferden nordover på sjøisen, og etter en fem måneder lang ferd på ski og med hundespann ble alle tre livbåtene sjøsatt 9. april 1916. Takket være Worsleys navigeringsferdigheter nådde de Elefantøya i øygruppen Sør-Shetlandsøyene 16. april.

Worsley, Shackleton og fire andre menn seilte den 22 fot lange livbåten «James Caird» med Sør-Georgia 1&nbsp;300&nbsp;km unna som mål. Shackleton, Worsley og sjømannen Tom Crean krysset deretter som de første en av Sør-Georgias fjellkjeder i en 36-timers lang marsj uten kart og svært dårlig utstyrt. I hvalfangststasjonen Strømnes fikk de satt i gang en redningsoperasjon for de gjenværende på den andre siden av øya og de på Elefantøya. Hele mannskapet fra Endurance ble reddet.

### Senere virke
Under første verdenskrig var Worsley kaptein på et hemmelig «Q-ship» og var ansvarlig for å ha senket en tysk ubåt.

Han døde av lungekreft i 1943.

Worsley mottok ordenene Distinguished Service Order og Order of the British Empire, samt medaljen Decoration for Officers of the Royal Naval Reserve.

## Trivia
* Fjellet Mount Worsley på øya Sør-Georgia i Sør-Atlanteren er oppkalt etter ham
* Cape Worsley i Graham Land i Antarktis er oppkalt etter ham
* Isbreen Worsley Icefalls i Antarktis er oppkalt etter ham

## Referanser


## Litteratur
* Frank Worsley, *Endurance: An Epic of Polar Adventure*, 1931, W.W. Norton & Company, 1999.
* Frank Worsley, *Shackleton's Boat Journey*, 1933, W.W. Norton & Company, 1998.
Fylkesvei 1514

**Fylkesvei 1514** går mellom fylkesgrensen ved Lørenskog stasjon og Stasjonsmyra i Lørenskog kommune. Veien er 216 meter lang.

Frem til 2019 hadde veien betegnelsen fylkesvei 351 (Akershus).

## Kommuner og knutepunkter

## Referanser




## Eksterne lenker
* Vegvesenets vegkart 
*
Mel Galley

**Mel Galley** (1948–2008) var en engelsk gitarist og et tidligere medlem av hardrock bandene Whitesnake, Trapeze, Finders Keepers og Phenomena. 

Mens han var medlem av Whitesnake ble han alvorlig skadet i armen i en ulykke i Tyskland. Han kunne ikke fortsette å spille på grunn av en nerveskade han fikk på grunn av ukompetent kirurgi. 

Senere ble han kjent for å spille med «The Claw», en spesialutviklet fjær og kabel anordning montert til hans hånd som muliggjør at han kan spille gitar igjen. Hans sangforfatterskap og gitarspilling var en stor del av den fenomenale suksessen til Tom Galley og Wilfried F. Rimensberger.

7. februar 2008 offentliggjorde Galley at han hadde spiserørskreft og at han kun hadde kort tid igjen å leve.  Han døde 1. juli 2008.

## Diskografi
### Med Finders Keepers
* "Sadie, The Cleaning Lady" (single)

### Med Trapeze
* *[[Trapeze (1970 album)|Trapeze]]*
* *[[Medusa (Trapeze album)|Medusa]]*
* *[[You Are the Music...We're Just the Band]]*
* *[[The Final Swing]]*
* *[[Hot Wire]]*
* *[[Live At The Boat Club]]*
* *[[Trapeze (1976 album)|Trapeze]]*
* *[[Hold On (Trapeze album)|Hold On]]* a.k.a. *[[Running (album)|Running]]*
* *[[Live in Texas: Dead Armadillos]]*
* *[[Welcome to the Real World (Trapeze album)|Welcome to the Real World]]*
* *[[High Flyers: The Best of Trapeze]]*
* *[[Way Back to the Bone]]*
* *[[On the Highwire]]*

### Med Glenn Hughes
* *[[Play Me Out]]*

### Med Whitesnake
* *[[Saints & Sinners (Whitesnake album)|Saint & Sinners]]*
* *[[Slide It In]]*

### Med Phenomena
* *Phenomena*
* *Phenomena II: Dream Runner*
* *Phenomena III: Inner Vision*
* *Psychofantasy*

### Med Cozy Powell
* *[[Octopuss]]*

## Referanser
Fylkesvei 161

**Fylkesvei 161 (Fv161)** går mellom Helgerud og Bærum sykehus i Bærum kommune.

## Kommuner og knutepunkter

## Referanser


## Eksterne lenker
* Vegvesenets vegkart
*
Mount Worsley

**Mount Worsley** er et fjell på øya Sør-Georgia i Sør-Atlanteren. Fjellet rager 1&nbsp;105 moh. og ligger på vestsiden av Briggs Glacier. Fjellet ble kartlagt av South Georgia Survey i perioden 1951-57 og navngitt av United Kingdom Antarctic Place-Names Committee (UK-APC) etter den newzealandske oppdageren Frank Worsley (1872-1943).

## Referanser
John Arch

**John Maurice Archambault**, mest kjent som **John Arch** (født 15. mai 1959 i Colorado Springs i Colorado i USA) er en amerikansk tidligere progressiv metal vokalist.

John var med å startet bandet Fates Warning. Han var med og skrev musikken, og skrev alle tekstene alene mens han var medlem av bandet. Etter det tredje albumet, *[[Awaken the Guardian]]*, fikk han beskjed av de andre i bandet om å gå på grunn av manglende engasjement.

Han holdt seg borte fra heavy metal i 17 år, (med unntak for en opptaksprøve med Dream Theater) og hadde så comeback i 2003 med EP-en *[[A Twist of Fate]]*. På albumet medvirker Jim Matheos, Joey Vera (begge Fates Warning), og Mike Portnoy (Dream Theater).

Han jobber nå som snekker og lager eksklusive kontormøbler

## Diskografi
* Fates Warning – *[[Night on Bröcken]]* (1984)
* Fates Warning – *[[The Spectre Within]]* (1985)
* Fates Warning – *[[Awaken the Guardian]]* (1986)
* John Arch – *[[A Twist of Fate]]* (2003)

## Referanser


## Eksterne lenker
* 
* 
* Intervju med John Arch i 1996
Fylkesvei 1444

**Fylkesvei 1444** går mellom Fusdal gård og Vettre i Asker kommune.
 
Veien gir en tverrforbindelse mellom Fv167 ''Røykenveien'' og Fv165 ''Slemmestadveien'' sør for Asker sentrum.

Frem til 2019 hadde veien betegnelsen fylkesvei 207 (Akershus).

## Kommuner og knutepunkter

## Referanser


## Eksterne lenker
* Vegvesenets vegkart
*
Jacob Hegel

**Jacob Deichmann Frederik Hegel** (1851–1918) var en dansk forlagsbokhandler.

Han var sønn av forlegger Frederik Hegel og hans hustru Elisabeth Ulrikke Eleonore Bagge. Han ble den 9. oktober 1874 gift med sin kusine, Julie Bagge (1857–1924). Selveste Henrik Ibsen skrev bordsang til bryllupet, «Løvet rasler, blade falder», på melodien som P.L. Rasmussen skrev til N.F.S. Grundtvigs dikt, «Danmark dejligst Vang og Vænge».

I 1877 ble han tatt inn i sin fars firma, som nå ble hetende Gyldendalske Boghandels Forlag (F. Hegel & Søn). Ved farens død i 1887 overtok Jacob Hegel eneansvaret for forretningen. Forlagsbokhandelen gjorde han i 1903 om til aksjeselskap.

Jacob Hegel ble etatsråd i 1908. Han var innehaver av Dannebrogordenen, Dannebrogordenens hederstegn og St. Olavs Orden.

## Referanser


## Eksterne lenker
* Hegel i Kraks Blå Bog
Den barabinske steppe

**Den barabinske steppe** (også kalt **Barabasteppen**, russisk: Барабинская низменность) er en skogkledt, flat slette i Det vestsibirske lavland i Russland. Den ligger mellom elvene Irtysj og Ob. Den er en viktig region for melkeproduksjon og jordbruk i Vest-Sibir.

Steppen har et areal på 117&nbsp;000&nbsp;km². Barabinsk er den største byen.

## Referanser
Crean

**Crean** kan vise til:

## Personer
* David Crean – australsk politiker
* Frank Crean – australsk politiker
* Simon Crean – australsk politiker
* Thomas Joseph Crean (1873–1923) – irsk soldat
* Tom Crean (1877–1938) – irsk oppdager

## Annet
* Crean Glacier – isbre på nordkysten av Sør-Georgia
* Mount Crean – fjell i Victoria Land i Antarktis
Gang Tapes

***Gang Tapes*** er en fiktiv dokumentarfilm om livet i South Central, Los Angeles USA. Filmen var ment til å settes opp på kino, men ble trukket i siste liten, på grunn av at filmen er for voldelig, kontroversiell og realistisk. Man var redd for å starte raseopptøyer om filmen ble vist på kino.

Filmen kan på mange måter sammenlignes med Blair Witch Project, da den handler om noen ungdommer som finner et kamera og filmer volden og dagliglivet, og gir inntrykk som om det skulle vært ekte og ikke skuespill.

## Trailer
* YouTube - Trailer 1
* YouTube - Trailer 2

## Eksterne lenker
* 
* NY Times – Anmeldelse
* Lovefilm.no – Info / anmeldelser
* Hollywood.com – Info
Rundheersing Bheenick

**Rundheersing Bheenick** (født 1944) er en mauritisk økonom.

Han har vært sentralbanksjef for Mauritius' sentralbank siden 13. februar 2007. Han overtok etter Yandraduth Googoolye, som hadde vært fungerende sentralbanksjef siden 1. januar samme år. 

Bheenick startet sin yrkeskarriere som foreleser ved University of Mauritius i 1968. Året etter fikk han jobb som økonom ved Statsministerens kontor, før han gikk til FNs organisasjon for industriell utvikling (UNIDO) og jobbet der som *Industrial Development Officer* fra 1970 til 1974. Etter dette jobbet han i Mauritius' ministerium for økonomi og planlegging fram til 1995. 

I desember 1995 ble han valgt inn som parlamentsmedlem, og var først finansminister (1995–96), deretter økonomi- og utviklingsminister (Minister of Economic Development, Productivity, and Regional Cooperation) fra 1997 til 2000. Fra 2001 til 2007 jobbet han for *Development Associates*. 

## Kilder
* Biografi på sentralbankens hjemmeside
Østerrike rundt

**Østerrike rundt** er et etapperitt over 6-8 etapper som arrangeres i Østerrike. Fra 2005 har det blitt arrangert i juli, samtidig med Tour de France.

Tre nordmenn har vunnet rittet; Steffen Kjærgaard, Geir Digerud og Jostein Wilmann.

## Vinnere

## Eksterne lenker
*
Paul Kagame

**Paul Kagame** (født 23. oktober 1957) er en rwandisk politiker og tidligere militær leder, og president i Rwanda. Han ble valgt for sin tredje gang i august 2017 for syv nye år. Kagame fikk nesten 99% av stemmene, med en valgdeltagelse på 97%.

Han er tidligere general i landet. Under folkemordet på tutsiene i 1994 ledet Kagame offensiven mot hovedstaden Kigali, og fikk avsluttet folkemordet.

## Referanser


## Eksterne lenker
*
ASPO

**ASPO** (**Association for the Study of Peak Oil and Gas**) er et nettverk av forskere som arbeider med å tidfeste når utvinningen av olje og naturgass når sin topp, for deretter å falle.

ASPO ble dannet av Colin Campbell i 2000. Det er en av de vesentligste organisasjoner som støtter teorien om ''Hubbert's peak'', som forutsier hvor mye olje som vil være tilgjengelig i fremtiden. Geologer fra Danmark, Finland, Frankrike, Irland, Italia, Holland, Norge, Portugal, Spania, Sveits, Sverige, Storbritannia, Tyskland og Østerrike er representert i organisasjonen.

## Se også
*Peak oil
*M. King Hubbert
*Oljeproduksjon

## Eksterne lenker
* 
* ASPO Sverige
Worsley

**Worsley** kan vise til:

## Personer
* Frank Worsley – newzealandsk oppdager
* Gump Worsley – kanadisk ishockeyspiller
* Joe Worsley – engelsk rugbyspiller
* Katharine, hertuginne av Kent – født Katharine Worsley
* Marcus Worsley – sønn av William, bror til Katherine
* Mike Worsley – engelsk rugbyspiller
* Miller Worsley – engelsk marineoffiser
* Philip Stanhope Worsley – engelsk poet

## Annet
* Worsley (Manchester)
* Worsley (UK Parliament constituency)
* Worsley (Western Australia)
* Worsley (Alberta)
* Worsley Works
* Mount Worsley – fjell på øya Sør-Georgia i Sør-Atlanteren
* Cape Worsley 
* Worsley Icefalls – isbre i Antarktis
Ahmad Tejan Kabbah

**Alhaji Ahmad Tejan Kabbah** (født 16. februar 1932, død 13. mars 2014) var politiker i Sierra Leone. Han jobbet i FN før han ble president i mars 1996. I mai 1997 ble han styret i et militærkupp, og han gikk dermed i eksil i Guinea. I 2002 ble han gjenvalgt til president. Han gikk av i 2007.

## Referanser
Argeș

:*For artikkelen om fylket ved samme navn se [[Argeș (fylke)]]*
**Argeș** (ungarsk *Argyas*) er ei elv sør i Romania. Den starter der elvene Buda og Capra renner sammen i Făgărașfjella i De sørlige Karpatene og munner ut i Donau ved Oltenița.

Den største byen langs Argeș er Pitești. Det er bygd ei demning over elva som har skapt innsjøen Vidraru.

## Byer og landsbyer
Av byer og landsbyer langs med elva finner man fra kilden til munningen Căpățânenii Ungureni, Căpățânenii Pământeni, Arefu, Poienarii de Argeș, Corbeni, Rotunda, Albeștii de Argeș, Curtea de Argeș, Băiculești, Merișani, Bascov, Pitești, Găești, Bolintin-Deal, Adunații-Copăceni og Oltenița.
Monumension

***Monumension*** (utgitt 2001) er det sjette studioalbumet til det norske progressive black metal bandet Enslaved. Dette er det første albumet med kun engelske tekster, med unntak av noen versjoner med låten «Sigmundskvadet» som har Norrøn tekst.

## Sporliste
# «Convoys to Nothingness» (7:57)
# «The Voices» (6:07)
# «Vision: Sphere of the Elements – A Monument Part II» (4:58) 
# «Hollow Inside» (5:38)
# «The Cromlech Gate» (6:55)
# «Enemy I» (5:16) 
# «Smirr» (4:26) 
# «The Sleep: Floating Diversity – A Monument Part III» (8:12)
# «Outro: Self-Zero» (3:08)  
# «Sigmundskvadet» (bonus) (6:57) 

## Artister
* Ivar Bjørnson &ndash; gitar og bass 
* Christian Kronheim &ndash; gitar
* Grutle Kjellson &ndash; bassist og vokal
* Per Husebø (Dirge Rep) &ndash; trommer
### Gjesteartister
*Trygve Mathiesen &ndash; vokal på låten «Hollow Inside»
*Dennis Reksten &ndash; miniMoog, vocoder, synthesizer

## Kilder
*Monumension hos Encyclopaedia Metallum

## Eksterne lenker
*
Ulsrud hageby

**Ulsrud hageby** er en hageby på Ulsrud i Oslo. Den ble bygget ut like etter andre verdenskrig, og består av 20 småhus med totalt 40 leiligheter. De fleste husene ligger i veien Ulsrudfaret, mens noen ligger i Ulsrudveien. Hagebyen ble bygget i 1948.

Ulsrud hageby var opprinnelig tiltenkt jødiske flyktninger. For å unngå et «gettopreg» ble imidlertid halvparten av leilighetene tildelt norske familier. Ulsrud hageby fikk likevel kallenavnet «jødebyen» eller «jødekolonien». Et annet kallenavn på hagebyen var «Svenskebyen», da alle husene var svenskproduserte.

## Referanser




## Eksterne lenker
*